"I Still Believe" ni wimbo wenye miondoko ya pop uliotungwa na Antonina Armato kwa kushirikiana na Giuseppe Cantarelli na kwa mara ya kwanza ulirekodiwa na Brenda K. Starr. Ni wimbo wa mapenzi wenye mashairi yanayoelezea jinsi yeye na mpenzi wake ambavyo hawatakuwa pamoja tena, lakini anaamini kuwa ipo siku watakuwa pamoja. Wimbo huu ulirudiwa na mwanamuziki wa Mariah Carey na pia mwimbaji mwingine aitwae Sandy Lam Brenda K. Starr alirekodi wimbo huu katika albamu yake ya Brenda K. Star, iliyotayarishwa na E.Deadato. Wimbo huu unaelezea historia ya kweli iliyowahi kumtokea moja ya waandishi wake wa nyimbo aitwaye, Antonia Armato. Ambapo mchumba wa Arnato alimwomba waoane lakini Armato akaona si muda muafaka, lakini mchumba wake huyo, akmpa masharti kuwa, ni aidha waoane au waachane. Japokuwa Armato alimpenda mwezi wake huyo, lakini kwa vile hakuwa tayari kuolewa kwa wakati ule, uhusiano wao wa kimapenzi ukavunjika. Katika hali ya kujifariji, Armato aliandika wimbo huu. Ulitoka kama single ya kwanza katika albamu ya Starr iliyotoka mwaka 1988, na kushika nafasi ya 13 katika chati ya Marekani ya Billboard Hot 100, na kuufa nya wimbo huu, kuwa ndio wimbo pekee kutoka kwa Starr kufika katika nyimbo ishirini bora za Marekani.